## Pravilnik o postupku za ostvarivanje prava na oslobađanje od plaćanja carine

### NN 106/1995 (22.12.1995.), Pravilnik o postupku za ostvarivanje prava na oslobađanje od plaćanja carine

# MINISTARSTVO FINANCIJA

Na temelju članka 32. Carinskog zakona ("Narodne novine",
br. 53A/91, 33/92,106/93 i 92/94) ministar linancija donosi

## PRAVILNIK

### O POSTUPKU ZA OSTVARIVANJE PRAVA NA OSLOBAĐANJE OD PLAĆANJA CARINE

Članak 1.

Ovim pravilnikom propisuje se postupak ostvarivanja prava na oslobađanje
od plaćanja carine temeljem članka 24. do 28. Carinskog zakona.

Članak 2.

Radi korištenja povlastice iz članka 24. Carinskog zakona. carinarnici
se podnosi potvrda Ministarstva vanjskih poslova da su uvezeni predmeti
namijenjeni za potrebe službe, odnosno za osobnu uporabu osoba iz stavka
1. toga članka.

Rješenje o oslobađanju od plaćanja carine carinarnica donosi u obliku
bilješke na uvoznoj carinskoj deklaraciji.

Članak 3.

Radi korištenja povlastice iz članka 25. Carinskog zakona carinarnici
se podnosi potvrda Ministarstva vanjskih poslova da su uvezeni predmeti
namijenjeni za osobnu uporabu osoba iz članka 25. stavak 1. toga zakona
i da postoji reciprocitet za oslobađanje od plaćanja carine.

Rješenje o oslobađanju od plaćanja carine carinarnica donosi u obliku
bilješke na uvoznoj carinskoj deklaraciji.

Članak 4.

Radi korištenja povlastice iz članka 26. stavak 1. Carinskog zakona
ovlaštenoj carinarnici se, uz uvoznu carinsku deklaraeiju, podnosi rješenje
ministra financija o oslobađanju od plaćanja carine na uvezene predmete
naoružanja.

Rješenje o oslobađanju od plaćanja carine na predmete iz članka 26.
stavak l. Carinskog zakona na prijedlog ovlaštenog ministra donosi ministar
financija.

Prijedlog ovlaštenog ministra iz stavka 2. ovoga članka sadrži:

- tarifnu oznaku i imenovaz,je robe prema nomenklaturi Carinske tarife,

- komercijalni ili drugi odgovarajući naziv robe,

- naznaku količine robe i vrijednosti robe izraženu u stranoj valuti,
te

- rok u kojemu će se izvršiti uvoz.

Obveze plaćanja carine korisnika povlastice iz stavka l. ovoga članka
ovlaštena caanarnica razdužuje bilješkom na uvoznoj carinskoj deklaraciji,
u koju se unosi broj i datum rješenja ministra financija na temelju kojega
se ostvaruje pravo na oslobađanje od plaćanja carine.

Svodnu evidenciju o korištenju povlastice iz članka 26. Carinskog zakona
vodi Carinska uprava.

Članak 5.

Putnik može koristiti povlasticu iz članka 27. stavak 1. točka 1. i
2. Carinskog zakona kada dolazeći iz inozemstva prelazi carinsku crtu,
neovisno o tome da li prtljagu nosi sa sobom ili je data na prijevoz istim
prijevoznim sredstvom, poštom ili na koji drugi način, ako se nesumnjivo
može utvrditi da je u pitanju prtljaga odnosnog putnika.

Radi korištenja povlasticom iz članka 27. stavak 1. točka 1. i 2. Carinskog
zakona za osobnu prtljagu datu na prijevoz drugim prijevoznim sredstvom,
poštom ili na koji drugi način, korisnik podnosi odgovarajuće dokaze da
je u pitanju njegova osobna prtljaga. Na temelju podnesenih dokaza, carinarnica
izdaje osobnu prtljagu i stavlja odgovarajuću bilješku na prijavu za uvoz
i provoz robe.

Članak 6.

Radi korištenja povlastice iz članka 27. stavak l. točka 3. carinskog
zakona pri uvozu predmeta kućanstva, korisnik povlastice uz pisani zahtjev
za oslobađanje od plaćanja carine carinarnici podnosi:

1) rješenje Ministarstva unutarnjih poslova o stjecanju hrvatskog državljanstva,
odnosno o odobrenju trajnog nastanjenja ili o priznavanju statusa izbjeglice
u Republici Hrvatskoj, te

2) listu predmeta kućanstva koje uvozi ili unosi u Republiku Hrvatsku,
s naznakom njihove vrste, količine i vrijednosti;

Kao dan doseljenja stranca u Republiku Hrvatsku, u smislu članka 27.
stavka 1. točke 3. Carinskog zakona, smatra se dan stjecanja hrvatskog
državljanstva, dan dobivanja odobrenja za stalno nastanjenje odnosno dan
priznavanja statusa izbjeglice u Republici Hrvatskoj.

Članak 7.

Korisnik povlastice iz članka 27. stavak 1. točka 4. Carinskog zakona
pri uvozu predmeta kućanstva, uz pisani zahtjev za ostvarivanje oslobađanja
od plaćanja carine ovlaštenoj carinarnici podnosi :

1) potvrdu ovlaštenoga diplomatskoga ili konzularnoga predstavništva
Republike Hrvatske, da je na radu u određenoj stranoj državi proveo najmanje
dvije godine neprekidno ili 24 mjeseea s prekidima tijekom četiri posljednje
godine, odnosno da je u inozemštvu boravio neprekidno tijekom posljednjih
sedam godina, koju izdaje diplomatsko ili konzularno predstavništvo Republike
Hrvatske u odgovarajućoj stranoj državi, na temelju podataka iz očevidnika
koje vodi, odnosno odgovarajućih isprava stranih državnih ili drugih javnih
službi;

2) izjavu da za posljednje dvije kalendarske godine nije osobno, a niti
članovi njegovog kućanstva nisu koristili povlasticu po osnovi članka 27.
stavak l. točke 4. Carinskog zakona;

3) izjavu da se vraća na stalan boravak u Republiku Hrvatsku;

4) korisnici povlastice - vojni obveznici koji su na rad u inozemstvo
otišli poslije 17. kolovoza 1941. godine i pisanu izjavu da tijekom rada
odnosno boravka u inozemstvu nisu izbjeglice ali obveze po osnovi obrane
ili drugih zakonom utvrđenih obveza prema Republici Hevatskoj, te

5) listu predmeta svojega kućanstva koje uvozi ili unosi iz inozemstva.

Iznimno, korisnik carinske povlastice, koji zbog okolnosti koje su izvan
njegove volje nije mogao ishoditi potvrdu od strane ovlaštenoga diplomatskoga
ili konzularnoga predslavništva Republike Hrvatske u inozemstvu, radi dokazivanja
razdoblja provedenih na radu odnosno boravku u inozemstvu ovlaštenoj carinarnici
podnosi :

a) potvrdu stranoga brodara ili zapovjednika stranoga broda, odnosno
domačega brodara za članove posade njegovih brodova koji prometuju u inozemstvu
ili s inozemstvom, kada se radi o članovima posade broda, odnosno

b) stranu putovnicu, ispravu strane službe za socijalno osiguranje,
ispravu strane ili domaće službe za zapošljavanje preko koje je upućen
na rad u inozemstvo, potvrdu trgovačkoga društva ili ustanove koje je uputilo
radnika na rad u inozemstvo i slično, kada se radi o ostalim korisnicima
povlastice.

Članak 8.

Dan povratka iz inozemstva korisnika povlastice iz članka 27. stavak
l. točka 4. Carinskog zakona ovlaštena carinarnica utvrđuje ovjerenim preslikom
odgovarajućih dijelova putovnice korisnika povlastice ili na drugi odgovarajući
način.

Ne smatra se prekidom boravka u inozemstvu, u smislu članka 27. stavak
1. točka 4. Carinskog zakona, vrijeme provedeno u Republici Hrvatskoj zbog
poslovnih razloga, na godišnjem odmoru, u posjetu obitelji i slično.

Članak 9.

Uvozi li ili unosi korisnik carinske povlastice iz članka 27. stavak
1. točke 3. i 4. Carinskog zakona predmete gospodarskog inventara namijenjene
obavljanju gospodarske ili slične djelatnosti, pored isprava iz članka
7. ovoga Pravilnika, ovlaštenoj carinarnici podnosi :

1) po Ministarstvu financija ovjerenu listu predmeta gospodarskog inventara
namijenjenih obavljanju gospodarske ili slične djelatnosti,

2) izvodak iz sudskog registra za trgovačko društvo u koje se gospodarski
inventar ulaže, odnosno akt ovlaštenog upravnog tijela o registraciji iIi
odobrenju obavljanja djelatnosti za koju se predmeti toga inventara uvoze
ili unose ili potvrdu Područnoga ureda Porezne uprave iz koje je vidljivo
da je prihod ostvaren obavljanjem poljoprivredne djelatnosti jedini ili
pretežni izvor prihoda kućanstva korisnika povlastice.

Predmeti gospodarskoga inventara mogu se uložiti u trgovačko društvo
koje je u cijelosti u vlasništvu korisnika povlastice, odnosno u dijelu
ne manjem od udjela vrijednosti gospodarskoga inventara koji se uvozi uz
carinsku povlasticu u temeljenonk kapitalu toga trgovačkoga društva.

Listu predmeta gospodarskog inventara i elaborat o gospodarskoj utemeljenosti
ulaganja u gospodarski inventar, koje korisnik carinske povlastice iz članka
27. stavak 1. točka 3. i 4. Carinskog zakona namjerava uvesti ili unijeti
ovjerava Ministarstvo financija, po prethodno pribavljenoj suglasnosti
Ministarstva gospodarstva.

Elaborat o gospodarskoj utemeljenosti ulaganja u gospodarski inventar
koji se namjerava uvesti ili unijeti uz carinsku povlasticu sadrži :

- podatke o korisniku carinske povlastice i trgovačkome društvu ili
drugom obliku obavljanja gospodarske djelatnosti,

- okvirnu procjenu potražnje za robama koje će se proizvoditi ili uslugama
koje će se obavljati, te financijskih, poreznihi drugih uvjeta poslovanja,

- svodni tehnološki i gospodarstveni opis procesa proizvodnje odnosno
poslovanja,

- očekivani gospodarski efekti i doprinos tehnologijskom razvitku hrvatskoga
gospodarstva i zapošljavanju radne snage,

- listu predmeta gospodarskoga inventara koji se uvozi ili unosi, s
naznakom njihova tarifnoga stavka prema Carinskckj tarifi, te njihove kvalitete,
količine i vrijednosti.

Ne može li se obavljanje određenih djelatnosti otpočeti prije izvršenog
uvoza odnosno unosa predmeta gospodarskog inventara, korisnik povlastice
podnijet će potvrdu ovlaštenog upravnog tijela o ispunjavanju propisima
utvrđenih uvjeta za obavljanje određene djelatnosti, a u roku šest mjeseci
od dana izvršenog uvoza dužan je podnijeti i ispravu o početku obavljanja
odnosne djelatnosti.

Članak 10.

O zahtjevu za oslobađanje od plaćanja carine pri uvozu predmeta kućanstva
odnosno gospodarskoga inventara temeljem članka 27. stavak 1. točka 2.
i 4. Carinskog zakona carinarnica donosi rješenje.

Listu predmeta kućanstva odnosno gospodarskog inventara pri ostvarivanju
povlastice iz članka 27. stavak l. točka 3. i 4. Carinskog zakona korisnik
povlastice podnosi carinarnici u dva primjerka, najkasnije uz zahtjev za
oslobađanje od plaćanja carine prvih predmeta koje uvozi ili unosi po osnovi
povlastice.

Ovlaštena carinarnica na podnesenim listama predmeta kućanstva odnosno
gospodarskoga inventara označava vrstu. količinu i vrijednost predmeta
koji se uvoze ili unose, ovjerava oba primjerka liste, te jedan primjerak
prilaže uz uvoznu carinsku deklaraciju, a drugi primjerak vraća korisniku
povlastice.

Carinarnica koja je ovjerila Iistu predmeta kućanstva stavlja o tome
bilješku "LPK" ispisanu velikim tiskanim slovima u putovnicu
korisnika povlastice, datiraju i ovjerava svojim pečatom.

Carinarnica koja je ovjerila listu predmeta gospodarskog inventara stavlja
o tome bilješku "LPGI" ispisanu velikim tis kovnim slovima u
putovnicu korisnika povlastice, datiraju i ovjerava svojim pečatom.

Uveze li ili unese korisnik povlastice predmete kućanstva odnosno gospodarskog
inventara naknadno, prije isteka propisanoga roka za ostvarivanje povlastice,
carinarnici je dužan pod nijeti i svoj primjerak ovjerene liste predmeta,
radi evidentiranja naknadno uvezenih odnosno unesenih predmeta.

Ako je korisnik povlastice iz članka 27. stavak 1. točka 3. i 4. Carinskog
zakona zbog nastupa više sile ili drugih okolnosti koje su nastupile izvan
njegove volje, bio spriječen u propisom utvrđenome roku uvesti ili unijeti
predmete za svoje kućanstvo, odnosno predmete gospodarskoga inventara,
vrijeme djelovanja više sile i drugih okolnosti koje su nastupile izvan
njegove volje, ne uračunavaju se u taj rok.

Članak 11.

Pri korištenju povlasticom iz članka 27. stavak 1. točka 4. odlomak
četvrti Carinskog zakona (godišnja povlastica), uređujući carinski službenik
na pretposljednjoj ili posljednjoj stranici putovnice kcrisnika povlastice
upisuje bilješku "GP", datiraju i ovjerava pečatom carinarnice.

Članak 12.

Povlastica iz članka 27. stavak 1. točka 5. Carinskog zakona; ostvaruje
se na temelju rješenja o oslobađanju od plaćanja carine koje carinarnica
donosi u obliku bilješke na prijavi za uvoz provoz robe.

Članak 13.

Radi korištenja povlastice iz članka 27. stavak 1. točka 6 Carinskog
zakona, korisnik povlastice podnosi carinarnici odgovarajući liječnički
recept ili njegov ovjereni preslik.

Rješenje o oslobađanj od plaćanja carine carinarnica dek nosi u obliku
bilješke na prijavi za uvoz i provoz robe.

Članak 14.

Korisnik povlastice iz članka 27. stavak 1. točka 7. Carinskog zakona,
uz zahtjev za oslobađanje od plaćanja carine prilaže akt ovlaštenog hrvatskog
odnosno inozemnog pravosudnoc ili drugog tijela o naslijeđivanju predmeta
koje unosi.

Iznimno od odredbe stavka 1. ovog članka, za korištenjc povlastice na
naslijeđene rabljene predmete garderobe ili drugilk predmeta što ih jc
ostavitelj osobno rabio, kao dokaz može se podnijeti i izvod iz matične
knjige umrlih.

Povlastica iz članka 27. stavak 1. točka 7. Carinskog zakona ne odnosi
se na predmete kupljene naslijeđenim novcem, kao ni na predmete kupljene
novcem dobijenim prodajom naslijeđenil, predmeta.

Na temelju podnesenog zahtjeva iz stavka l. ovog članka carinarnica
donosi rješenje.

Članak 15.

Radi korištenja povlastice iz članka 27. stavak 1. točka 8 Carinskog
zakona, korisnik povlastice podnosi carinarnici ispravu koju je izdalo
ovlašteno hrvatsko ili inozemno tijelo ili organizacija, da je odlikovanje,
medalju, spomenicu, športski ili drugi trofej odnosno predmet dobio u inozemstvu
na natjecanju, izložbi ili priredbi međunarodnog značenja.

Sličnim se predmetima prema stavku l. ovog članka, smatraju predmeti
dobiveni kao nagrade koji nisu izgrađeni specijalno za dodjelu na dotičnom
natjecanju, izložbi ili priredbi

Rješenje o oslobađanju od plaćanja carine carinarnica donosi u obliku
bilješke na uvoznoj carinskoj deklaraciji.

Članak 16.

Radi korištenja povlastice iz članka 27. stavak 1. točka 4 Carinskog
zakona, korisnik povlastiće podnosi carinarnici pisanu izjavu da su predmeti
koje unosi njegova vlastita autorska djela. U izjavi se ti predmeti moraju
opisati na način koji omogućuje njihovu nesumnjivu autorsku identifikaciju.

Autorskim djelom u smislu stavka 1. ove točke smatraju se i po autoru
ovjerene kopije autorskih djela, kada je za određene vrste tih djela uobičajena
takva vrsta njihove prezentacije umjetnićkoj ili drugoj javnosti.

Rješenje o oslobađanju od plaćanja carine carinarnica donosi u obliku
bilješke na izjavi iz stavka 1. ovoga članka.

Članak 17

Povlastica iz članka 27. stavak 1. točka 10. Carinskog zako na koristi
se u skladu s odredbama odgovarajučih međudržavnih ugovora o pograničnom
i dvovlasničkom prometu.

Članak 18.

Spremnicima što su tvornički ugrađeni u motorna vozila prema članku
27. stavak 1. točka 11. Carinskog zakona, smatraju se spremnici koji po
konstrukciji odgovaraju vrsti i tipu određenoga motornoga vozila.

Članak 19.

Radi korištenja povlastice iz članka 21. točka 12. Carinskog zaknna,
korisnik povlastice, uz zahtjev za oslobađanje od plaćanja carine ovlaštenoj
carinarnici podnosi nalaz i mišljenje Iiječnika odgovarajuće specijalnosti
da mu je ortopedsko ili drugo pomagalo neophodno kao zamjena za nedostajući
odnosno oštećeni tjelesni organ, odnosno odgovarajući dokaz da su rezervni
dijelovi ili potrošni materijal neophodni za uporabu tih pomagala.

Rješenje o oslobađanju od plaćanja carine prema stavku 1. ovoga članka
carinarnica donosi u obliku bilješke na uvoznoj carinskoj deklaraciji.

Članak 20.

Iznimno, pri uvozu osobnog automobila kao ortopedskog ili drugog pomagala
korisnik povlastice iz članka 27. stavak 1. točka 12. carinskog zakona,
uz pisani zahtjev za ostvarivanje prava na oslobađanje od plaćarkja carine
podnosi:

1) pisani nalaz i mišljenje ovlaštene invalidske komisije republičkog
fonda mirovinskog i invalidskog osiguranja radnika Hrvatske prema prebivalištu
invalidne osobe, o postojanju i vrsti invalidnosti, te potrebitosti i podobnosti
odgovarajućega osobnoga automobila koji se uvozi ili prima iz inozemstva
u funkciji ckrtopedskoga ili drugoga pomagala,

2) važeću vozačku dozvolu:

a) korisnika povlastice, odnosno ne može li korisnik povlastice sam
upravljati osobnim automobilom koji uvozi ili prima po osnovi carinske
povlastice, ili

b) člana porodičnoga kućanstva korisnika povlastice koji mu pruža njegu
i pomoć putem upravljanja automobilom koji se uvozi uz predmetnu povlasticu,
odnosno

c) druge osobe ovlaštene za upravljanje osobnim automobilom koji se
uvozi ili prima uz povlasticu, koja je priovlaštenome centru za socijalni
rad evidentirana kao osoba koja invalidnoj osobi - korisniku povlastice
pruža pomoć i njegu putem upravljanja osobnim automobilom.

Na temelju pisanog zahtjeva invalidne osobe i priloženih isprava carinarnica
donosi rješenje o oslobađanju od plaćanja carine. Ne može li korisnik povlastice
sam upravljati osobnim automobilom, ovlaštena carinarnica će na njegov
prijedlog rješenjem, sukladno prijedlogu korisnika i priloženim ispravama,
utvrditi i osobe ovlaštene za upravljanje osobnim automobilom koji se uvozi
uz povlasticu.

Članak 21.

Radi korištenja povlastice iz članka 27. stavak 1. točka 13. Carinskog
zakona korisnik povlastice, uz zahtjev za oslobađanje od plaćanja carine
carinarnici podnosi potvrdu ovlaštene liječnićke komisije o završenoj rehabilitaciji
i osposobljavanju za obavljan,je određene djelatnosti.

Na osnovi zahtjeva i predložene isprave iz stavka 1. ovoga članka carinarnica
donosi rješenje o oslobađanju od plaćanja carine.

Članak 22.

Radi korištenja povlastice iz članka 27. stavak 1. točka 14. Carinskog
zakona korisnik povlastice, uz carinsku deklaraciju, podnosi carinarnici
:

l) pisanu izjavu odgovarajuće humanitarne organizacije ili udruženja
da se specifična oprema, uređaji i instrumenti te rezervni dijelovi i potrošni
materijal za korištenje te opreme uvoze za potrebe slijepih osoba, gluhih
odnosno nagluhih osoba, ili osoba oboljelih od mišićnih ili neuromišićnih
bolesti;

2) potvrdu Hrvatske gospodarske komore da se roba koja se uvozi za potrebe
osoba iz točke l. ovoga stavka ne proizvodi u Republici Hrvatskoj.

Carinarnica donosi rješenje o oslobađanju plaćanja carine u obliku bilješke
na uvoznoj carinskoj deklaraciji.

Članak 23.

Radi korištenja povlastice iz članka 28. stavak 1. točka 1. Carinskog
zakona, korisnik povlastice carinarnici podnosi:

1 ) poktvrdu ovlaštenog upravnog tijela u tome kakvu je materijalnu
štetu pretrpio i uslijed koje elementarne nepogode;

2) darovnicu, račun ili drugu odgovarajuću ispravu inozemnog pošiljatelja
kojom dokazuje da su predmeti poslati besplatno, odnosno potvrdu ili drugu
ispravu kojom dokazuje da se predmeti nabavljaju iz sredstava dobivenih
iz inozemstva kao novčana pomoć radi otklanjanja posljedica elementarne
nepo gode.

Na temelju podnesenog zahtjeva i priloženih isprava iz stavka 1. ovog
članka, earinarnica donosi rješenje o oslobađanju od plaćanja carine.

Članak 24.

Radi korištenja povlastice iz članka 28. stavak 1. točka 5. Carinskog
zakona korisnik povlastice uz uvoznu carinsku deklaraciju carinarnici podnosi:

l) potvrdu Ministarstva rada i socijalne skrbi kojom dokazuje da se
specifična oprema uvozi za korištenje u zaštitnim radionicama za rehabilitaciju,
zapošljavanje i prekvalifikaciju invalida;

2) potvrdu Hrvatske gospodarske komore da se odgovarajuća roba iz točke
1. ovoga stavka ne proizvodi u Hrvatskoj.

Carinarnica donosi rješenje o oslobađanju od plaćanja carine u obliku
bilješke na uvoznoj carinskoj deklaraciji.

Članak 25.

Korištenje povlasticom iz članka 28. stavak l. točka 7. Carinskog zakona
ostvaruje se sukladno propisima o slobodnoj zoni.

Članak 26.

Radi korištenja povfastice iz članka 28. stavak 1. točka 9. Carinskog
zakona, korisnik povlastice, uz zahtjev za oslobađanje od plaćanja carine,
carinarnici podnosi:

1) pisanu izjavu o organiziranju međunarodnog natjecanja u Hrvatskoj,
na kojemu se dodjeljuju medalje, plakete i drugi predmeti koji se uvoze,

2) račun ili drugu ispravu inozemnoga pošiljatelja da medalje, plakete
i druge predmete koji se dodjeljuju na natjecanju iz točke 1. ovoga stavka
šalje besplatno.

Na temelju podnesenog zahtjeva, carinarnica donosi rješenje o oslobađanju
od plaćanja carine.

Članak 27.

Radi korištenja povlastice iz članka 28. stavka 1. točka 10. Carinskog
zakona korisnik povlastice, uz zahtjev za oslobađanje od plaćanja carine,
podnosi carinarnici potvrdu Ministarstva kulture, da su umjetnički predmeti
i zbirke i predmeti za zbirke koje se uvoze namijenjeni određenom muzeju
ili umjetničkoj galeriji, odnosno da je reproducirani arhivski materijal
namijenjen arhivu.

Na temelju podnesenog zahtjeva, carinarnica donosi rješenje u obliku
bilješke na potvrdi upravnog tijela iz stavka 1. ovoga članka.

Članak 28.

Radi korištenja povlastice iz članka 28. stavak 1. točka 11. Carinskog
zakona, korisnik povlastice uz pisani zahtjev za oslobađanje od plaćanja
carine s izjavom da se roba uvozi, unosi ili prima u znanstvene, kulturne,
vjerske, humanitarne ili socijalne svrhe, ovlaštenoj carinarnici podnosi:

1) darovnicu, račun ili drugu odgovarajuću ispravu inozemnog pošiljatelja,
kojom se dokazuje da se roba korisniku carinske povlastice šalje besplatno;

2) akt nadležnog upravnog tijela da roba koja se uvozi služi

a) znanstvene svrhe: potvrda Ministarstva znanosti i tehnologije,

b) kulturne svrhe: potvrda Ministarstva kulture,

c) vjerske svrhe: potvrda Ministarstva financija,

d) humanitarne svrhe, za robu namijenjenu prognanicima i izbjeglicama:
potvrda Ureda za prognanike i izbjeglice,

e) humanitarne svrhe, za robu namijenjenu u humanitarno zdravstvene
svrhe: potvrda Ministarstva zdravstva,

f) ostale humanitarne svrhe: potvrda Ministarstva rada i socijalne skrbi,

g) socijalne svrhe : potvrda Ministarstva rada i socijalne skrbi.

Na temelju podnesenog zahtjeva za oslobađanje od plaćanja carine s izjavom
o namjeni robe koja se besplatno uvozi, unosi ili prima iz inozemstva i
priloženih isprava, ovlaštena earinarnica donosi rješenje o oslobađanju
od plaćanja carine.

Iznimno, uvoze li se, unose ili primaju iz inozemstva teme Ijem humanitarne
pomoći lijekovi, sanitetski materijal, higijenske potrepštine, hrana, te
odjevni predmeti i obuća, čiji je carinski pregled moguć na graničnom prijelazu,
rješenje o oslobađanju od plaćanja carine carinarnica donosi u obliku bilješke
na carinskoj prijavi o uvozu i provozu robe.

Članak 29.

Radi korištenja povlastice iz članka 28. stavak 1. točka 12. Carinskog
zakona korisnik povlastice, uz zahtjev za oslobađanje od plaćanja carine,
ovlaštenoj carinarnici podnosi izjavu da se reklamni materijal šalje odnosno
prima besplatno i da će biti razdijeljen besplatno u reklamne svrhe, odnosno
da se uzorci šaIju odnosno primaju besplatno i da će biti korišteni isključivo
u svrhe za koje su uvezeni.

Za reklamni materijal i uzorke carinarnica donosi rješenje o oslobađanju
od plaćanja carine u obliku bilješke na izjavi primatelja.

Uvezene uzorke carinarnica je dužna učiniti neupotreblji vim za trgovinske
svrhe (stavljanjem žigova, bušenjem ili na dru gi način), na način da se
pri tom ne uništi ili onemogući njihova uporaba u svrhe za koje su uvezeni.

Članak 30.

Povlastica iz članka 28. stavak 1. točka 13. odlomak prvi Carinskog
zakona primjenjuje se na predmete koji se radi zamjene dotrajalog ili uništenog
dijela ugrađuju u putničko motorno vozilo dok se ono nalazi u inozemstvu,
ako njihova ukupna vrijednost ne premašuje svotu propisanu za ostvarivanje
te carinske povlastice.

Povlastica iz članka 28. stavka 1 . točka 13. odlomak drugi Carinskog
zakona, primjenjuje se na predmete koji se radi zamjene dotrajalog ili
uništenog dijela ugraduju u cestovno motorno vozilo u javnom prometu dok
se ono nalazi u inozemstvu, ako njihova ukupna vrijednost ne premašuje
svotu propisanu za ostvarivanje ove carinske povlastice.

Zamjenu dotrajalog ili uništenog dijela prema stavku 1. i 2. ovoga članka
korisnik povlastice prijavljuje carinarnici usmeno. Na zahtjev uredujućega
carinskoga službenika prijava se podnosi i u pisanome obliku, uz prilaganje
isprava o vrsti, količini i vrijednosti ugradenih dijelova.

Članak 31.

Povlastica iz članka 28. stavak 1. točka 13. odlomak treći Carinskog
zakona odnosi se na brodove u javnom medunarodnom prometu i dok plove u
unutarnjim vodama.

Radi korištenja povlasticom iz članka 28. stavak 1. točka 13. odlomak
treći, četvrti i peti Carinskog zakona, korisnik povlastice u roku 15 dana
po isteku roka za predaju zaključnog računa podnosi carinarnici ovlaštenoj
prema mjestu svojega sjedišta pisanu izjavu o količini i vrijednosti u
inozemstvu kupljenog pogonskog i potrošnog materijala za rad i sigurnost
plovidbe i dijelova brodova odnosno zrakoplova i njihovog inventara u prethodnoj
godini, strukturno iskazanih prema tarifnom broju i tarifnoj oznaci iz
Carinske tarife.

Rješenje o oslobađanju od plaćanja carine carinarnica donosi u obliku
bilješke na pisanoj izjavi korisnika povlastice iz stavka 2. ovoga članka.

Članak 32.

Radi korištenja povlastice iz članka 28. stavak 1. točka 14. Carinskog
zakona, izlagatelj podnosi carinarnici zahtjev za oslobađanje od plaćanja
carine u dva primjerka. U zahtjevu se naznaćuje tvrtka izlagatelja, ime
i prezime osoba na koje glasi izlagački karton, te vrsta, količina i vrijednost
robe koja se uvozi, unosi ili prima iz inozemstva radi raspodjele i potrošnje
na međunarodnom sajmu odnosno izložbi.

Rješenje o oslobađanju od plaćanja carine carinarnica do nosi u obliku
bilješke na oba primjerka zahtjeva iz stavka 1. ovoga članka, od kojih
jedan zadržava, a drugi vraća izlagatelju.

Iznimno, kupuje li se roba s konsignacijskog skladišta, zahtjev za oslobađanje
od plaćanja carine podnosi se carinarnici u tri primjerka. Rješenje o oslobađanju
od plaćanja carine, carinarnica donosi u obliku bilješke na sva tri primjerka
zahtjeva, od kojih jedan zadržava, a ostala dva vrača izlagatelju. Na temelju
ovjerenoga zahtjeva korisnik povlastice kupuje robu s konsignacijskog skladišta.
Posjednik konsignacijskog skladišta zadržava jedan primjerak ovjerenoga
zahtjeva, a drugi prilaže uzdeklaraciju za konačno carinjenje robe prodate
s konsignacijskog skladišta.

Upućuje li se roba na sajam izvan mjesta gdje se nalazi konsignacijsko
skladište, rješenje o oslobađanju od plaćanja carine donosi carinarnica
prema mjestu održavanja sajma.

Članak 33.

Danom stupanja na snagu ovoga pravilnika prestaje važiti Pravilnik o
postupku za ostvarivanje prava na oslobađanje od plaćanja carine ("Narodne
novine", br. 63/92).

Članak 34.

Ovaj pravilnik stupa na snagu 1. siječnja 1996. godine.

Klasa: 413-01/95-01/60

Urbroj : 5l3-02-95-1

Zagreb,12. listopada 1995.

Ministar financija

Božo Prka, v. r.

Pravilnik, NN 106/1995-1757